

 **Magyar Pusztakezes Szövetség szabályrendszer**

Sportolóink biztonsága és egészsége mellett, szabályaink betartása a legfontosabb, szervezetünk számára.

**A PUSZTAKEZES MÉRKŐZÉSEKEN VALÓ RÉSZVÉTEL FELTÉTELEI:**

**Verseny engedély megszerzése:**

Azon sportolók vehetnek részt az MPKSZ (Magyar Pusztakezes Szövetség) által felügyelt eseményeken, akik hivatalosan (bizonyíthatóan) minimum 3 éves, aktív, igazolt küzdősportban történő tevékenységet tudnak igazolni. A szorítóba lépés javasolt felső korhatára 40 év.  Az MPKSZ a korhatárra vonatkozó javaslatot, kivételes és indokolt esetben, felülírhatja.

**Kötelező orvosi vizsgálatok**:

A verseny engedély kiváltásához a következő orvosi vizsgálatok szükségesek: Labor (vér, vizelet), CT vagy MRI, AIDS teszt, Hepatitis B teszt, ami az adott év végéig érvényes. Ezt követően, minden mérkőzés előtt, egy sportorvosi vagy általános orvosi igazolás szükséges, ami alátámassza a sportoló egészségügyi alkalmasságát. Az igazolás nem lehet 30 napnál régebbi.

**Hivatalos súlycsoportok:**

Atom súly: 106 font alatt vagy 48 kg

Szalma súly: 116 font (52,6 kg) alatt

Repülősúly: 126 font vagy 57,1 kg alatt

Harmatsúly: 136 font vagy 61,7 kg alatti súly

Pehelysúly: 145 font vagy 66 kg alatt

Könnyűsúly: 155 font alatt vagy 70 kg

Váltósúly: 165 font vagy 75 kg alatt

Középsúly: 175 font alatt vagy 79 kg

Félnehézsúly: 185 font alatt vagy 84 kg

Cirkálósúly: 205 font alatt vagy 93 kg

Nehézsúly: + 205 font vagy +93kg felett

Az MPKSZ elhatárolódik a drasztikus, egészségre káros súlycsökkentéstől és elvárja minden sportolótól a professzionális súlyhozást.

**Mérlegelés**:

Profi versenyzők számára a mérlegelés(ek), a mérkőzés időpontja előtt 24 órával történnek. Amennyiben a versenyző nem tud megjelenni a mérlegelésen időben és az érintett felek elfogadják, az MPKSZ vezetői hozzájárulhatnak, élő/videó formájában történő mérlegeléshez. Amennyiben a versenyző túllépi a megszabott súlyhatárt, 120 percet kap a súlyfelesleg lefaragására (a mérlegelés végétől számítva). Ha másodjára sem teljesíti a szerződésben megjelölt súlyt, az pénzbírságot von maga után, amely hozzáadódik az ellenfél mérkőzési díjához. A résztvevők nem állhatnak alkohol vagy drog hatása alatt az esemény teljes ideje alatt. Amennyiben ennek gyanúja felmerül, és tesztelésre szólítják fel, amelyet nem vállal, úgy a mérkőzés elmarad és az ezzel járó teljes összeg visszatartható. A tesztelési idő a felszólítástól számított 30 percen belül kell megtörténjen. Az MPKSZ fenntartja a jogot, miszerint a Magyarországon szervezésre kerülő Pusztakezes eseményekre (indokolt esetben), random dopping vizsgálatot rendelhet el.

A mérlegelés napján (meccs előtti nap) a sportolónak orvosi kontrollon kell részt vennie – neurológiai vizsgálatra és vérnyomás mérésre kerül sor- a helyszínen. Az orvosnak jogában áll az egészségügyi felmérést követően elutasítani a versenyző indulását, amennyiben úgy ítéli meg, hogy a sportoló nem alkalmas rá. Az előzetes vizsgálatok dokumentációit e-mailen kell elküldeni az MPKSZ számára, az esemény előtt, legalább 10-14 nappal.

**Bandázsolás**:

Engedélyezett a csukló bandázsolása alkar középig. Engedélyezett a hüvelykujj és a kéz középső részéig a bandázsolás. Nem engedélyezett az ököl és attól 1 hüvelyk távolságig, azaz 2.54 cm-ig tartó ragasztás. Az ökölnek és ujjaknak fedetlen formában, csupaszon kell maradniuk a küzdelem teljes ideje alatt. A mérkőzés előtt 2 órával a köröm állapota és mérete meg kell feleljen az előírásnak (1 mm hosszúság, lereszelve).

**Kötelező öltözet**:

Ökölvívó nadrág, bokszcipő, fogvédő (2 db), mélyütésvédő (pro). Hölgyeknek sportfelső (top) és mellvédő kötelező. Boka, térd és comb tape engedélyezett. Váll, derék tape és alsó test tape engedélyezett. Amennyiben ilyen tape-t használ a sportoló, kötelező a boksz nadrág alatti szűk rashguard - szerű nadrág. (spats) A könyök és a felkar tape nem engedélyezett. Vazelint csak szemöldökre, arccsontra, és az orra szabad felvinni, és csak a hivatalos Cutman végezheti el közvetlen a ringbe lépés előtt.

**Menetszámok:**

* A mérkőzések menetideje 3x2 vagy 5x2 percesek. A menetek közötti szünet 1 perc.
* A címmérkőzések menetideje, minden esetben 5x2 perc, menetek között 1 perc szünettel.

**Illegális (szabály ellenes) technikák**:

* A sportolók nem használhatnak semmilyen krémet, olajat, melegítőkrémet vagy egyéb anyagot a felsőtesten.
* Minden olyan kísérlet/támadás, amely a gerincre, tarkóra irányul. Bármilyen rúgás fejre vagy testre illegális.
* Szabály ellenes továbbá az ellenfél arcának és torkának fogása, megragadása. valamint az ellenfél kezének, ujjainak fogása.
* Szabály ellenes így tilos a mélyütés, azaz a test csípővonalától lefele számított részének támadása kézzel vagy lábbal, valamint az ellenfél lábfejének taposása, továbbá a fejelés az ellenfél testének bármely pontjára.
* Szabály ellenes így tilos a kéz nem ököllel indított (könyök, alkar, stb) támadása az ellenfél testének bármely pontjára.
* Szabály ellenes így tilos a forduló kézhát. (spining backfist).
* Szabály ellenes a fogvédő kiköpése. Első szabálytalanság figyelmeztetéssel jár. Második szabálytalanság pontlevonással. Utolsó (harmadik) szabálytalanság pedig leléptetéssel.

**Nyitott kéz használata TILOS!**

Nyitott kéz, ujjakkal való sérülés okozása tilos.  Ujjak nem kerülhetnek szájba, orrba, szembe, fülbe!

* Első szabálytalanság esetén (eyepoke), ujj használat esetén– figyelmeztetés jár.
* A második (eyepoke) szabálytalanság, ujj használat esetén, automatikus LELÉPTETÉSSEL JÁR.

Amennyiben a vezetőbíró (eyepoke-ért), ujj használatért léptet le egy versenyzőt, úgy minden esetben, a megállapodásban szereplő pénzdíj 50%-át, a károsult sportoló kapja meg!

 **Egyéb szabálytalanságok:**

Tilos a fejelés, tilos a szemkinyomás, szemszúrás/eyepoke, harapás, köpködés, ujjkampó akasztása szájba, tilos a hajhúzás, torokütés, tilos a légcső megragadása, Tilos a tolás vagy dobás, földre vitel, tilosak az ütések a gerincre vagy a fej hátsó részére. Tilos teljesen kinyújtott kézzel és ujjakkal előre és hátrafele menni, bármilyen irányban haladni a térben. Tilos nyújtott kézzel védekezni. Nyújtott kézzel csakis zárt ököl kéztartásban lehet védekezni. Tilosak a kinyújtott ujjak, a könyökütés, alkarral ütés. Tilosak a lágyéki támadások. Tilos a rúgás. Tilos az ellenfél ruházatában kapaszkodni, tilos megragadni a ringet. Nem lehet apró ízületmanipulációt csinálni, tilos az ellenfelet a küzdőtérről kidobni. Tilos bökdösni, karmolni, csípni, csavarni a bőrt. Tilos a káromkodás, a kiadott utasítások figyelmen kívül hagyása. **Tilos minden sportszerűtlen magatartás**. Tilos olajat, testhidratálót vagy bármilyen csúszó/nedvességhatású folyadékot alkalmaznia testen, ruházaton vagy bandázson. Tilos az ellenfelet a GONG után megütni. Tilos a mérkőzésvezetőre támadni. Tilos az edzői stáb ringbe lépése kivéve a mérkőzés előtt, a szünetekben és a meccs végén.  A törölközőt csak az edzői stáb tagjai közül dobhatják be, illetve a sarok (külső részén) állva és a törölközőt mutatva jelezheti a mérkőzés beszüntetésének szándékát.

Ha nincs értékelhető aktivitás:

* Első alkalommal az inaktív versenyzőt figyelmeztetik,
* Második alkalommal megintik,
* Harmadik alkalommal pedig leléptetésre kerül sor.

**Legális technikának minősül:**

Ökölvívó szabályoknak megfelelően és azokat betartva, minden fejre és testre mért ütés zárt ököllel. Az ütések csak öv felett engedélyezettek.   A védekezés történhet zárt ököllel és nyitott tenyérrel is, DE csak zárt ujjakkal.

**A győzelem módjai:**

Kiütéssel (KO) amikor az ellenfelet kiszámolják

Technikai kiütéssel (TKO) – Max. 3 leütés vagy rászámolás egy meneten belül. Illetve akkor, ha a vezetőbíró a versenyző egészségi állapotát megvédve jobbnak látja beszünteti a mérkőzést. –

Pontozással (pontozó bírói lapok összegzése alapján) -

Kizárással (diszkvalifikáció) – sportszerűtlen viselkedés esetén vagy a szabályok áthágása esetén.

Orvosi beavatkozás esetén – Az orvos javasolhatja a vezetőbíró számára a mérkőzés beszüntetését, de minden esetben a vezetőbíró dönt és csak ő szüntetheti be a mérkőzést.

Feladás - ha a sarokban lévő vezetőedző bedobja a törölközőt

A mérkőzés ideje alatt, a sportolók CSAK mentes vizet ihatnak, az arcukra pedig vazelint, illetve a sérülések, vérzés csillapítására1/100 Adrenalint használhatnak.

**Mérkőzés követő javaslatok és orvosi vizsgálatok**:

* Menetszámtól függetlenül, a győztes sportoló számára is, - mérkőzést követően,- 60 nap pihenő javasolt.
* Első időelőtti vereség esetén, pedig 90 nap kötelező pihenő javasolt.
* Egymást követő (második) időelőtti vereség követően 120 nap pihenő illetve kötelezően újabb CT vagy MRI vizsgálat.
* Harmadik időelőtti vereség esetén, 180 nap kötelező pihenő javasolt (küzdősport edzések, sparringok és/vagy bemutató mérkőzés(ek) mellőzésével. CT vagy MRI és teljes orvosi vizsgálatok mellet, az MPKSZ fenntartja a jogát a sportolóval szemben, hogy a továbbiakban NE engedélyezze számára Pusztakezes mérkőzéseken való részvételt.

Egyéni egészség (sport) biztosításának a megkötése javasolt, minden sportoló számára. Az MPKSZ rendelhet a Magyarországon szervezésre kerülő eseményekre (indokolt esetben), random dopping vizsgálatot.

A szorítóba lépő versenyző, a kockázati tényezők ismeretében vállalja a pusztakezes mérkőzést/mérkőzéseket és elfogadja, az MPKSZ szabályait. Tudatában van annak, hogy a pusztakezes eseményeken való részvétellel, veszélyes tevékenységre vállalkozik, amely súlyos sérülésékkel vagy maradandó egészség következményekkel is járhat.

A jelen nyilatkozatot aláíró személy, lemond minden igényéről, követeléséről, amely a szervezéssel, versennyel, illetve ezzel összefüggésbe hozható egyéb tevékenységgel kapcsolatos -a szervezővel, a promóterrel, a promóter leányvállalataival, (beleértve, de nem kizárólagosan a promóciós helyszínt és a közvetítő partnereket), illetve az MPKSZ (Magyar Pusztakezes Szövetség) - szemben.

**Frissítve 2025 08. 14.**